Úmbertó 1.

Úmbertó 1. (fullt nafn: Umberto Ranieri Carlo Emanuele Giovanni Maria Ferdinando Eugenio af Savoja; 14. mars 1844 – 29. júlí 1900) var konungur Ítalíu frá 9. janúar 1878 til dauðadags.  Vinstrimenn lögðu á hann hatur þar sem hann var harðlínuíhaldsmaður og var auk þess talinn bera ábyrgð á Bava-Beccaris-blóðbaðinu í Mílanó árið 1898 þar sem herinn beitti fallbyssum gegn mótmælendum. Anarkistinn Gaetano Bresci myrti hann tveimur árum eftir blóðbaðið.

Flokkur:Konungar Ítalíu
Flokkur:Myrtir þjóðhöfðingjar
Flokkur:Savojaættin